এখনই রেহাই নেই বৃষ্টি থেকে। দক্ষিণ-পূর্ব ঝাড়খণ্ডের উপরে একটি ঘূর্ণাবর্ত তৈরি হয়েছে বলে জানিয়েছে আলিপুর আবহাওয়া দফতর। এই ঘূর্ণাবর্তটির প্রভাবে আগামী ২৪ ঘণ্টায় পশ্চিমবঙ্গের দক্ষিণ-পশ্চিমের রাজ্যগুলি, যেমন বর্ধমান, বাঁকুড়া এবং পূর্ব-পশ্চিম মেদিনীপুরে ভারী বৃষ্টির সম্ভাবনা রয়েছে। 
কলকাতা-সহ রাজ্যের দক্ষিণের অন্যান্য জেলাগুলিতে বিক্ষিপ্ত বৃষ্টি হবে, কিন্তু আর্দ্রতা বেশি থাকবে বলে অস্বস্তিও বাড়বে বলে জানা গিয়েছে। 
অন্যদিকে, উত্তরপ্রদেশের দক্ষিণ-পূর্বেও একটি ঘূর্ণাবর্ত তৈরি হয়েছে। এই ঘূর্ণাবর্তটির প্রভাবে আগামী ৪৮ ঘণ্টা উত্তরবঙ্গ, যেমন— কালিম্পং, কোচবিহার, দার্জিলিং, আলিপুরদুয়ার এবং জলপাইগুড়িতে ভারী বৃষ্টির সম্ভাবনা রয়েছে।